**ELŐTERJESZTÉS**

**A KÉPVISELŐ-TESTÜLET**

**2020. október 29-i rendes ülésére**

**Előterjesztés**

**a szociális igazgatásról és ellátásokról, valamint a gyermekvédelmi**

**ellátásokról szóló 17/2017.(X.31.) Ör. számú rendelet módosításáról**

A napirendet tárgyaló ülés dátuma: 2020.10.29.

A napirendet tárgyaló ülés: Szociális Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

A szociális igazgatásról és szociális ellátásokról szóló 1993. évi III. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

A mindenkori költségvetési források

**4. Tényállás bemutatása:**

A Belügyminisztérium minden évben szociális tűzifa vásárlához pályázatot hirdetett meg az önkormányzatok számára.

Telki község Önkormányzata 2020-ban 762.000 Ft támogatásban részesül szociális célú tűzifa vásárlásához (támogatói okirat: BMÖGF/64-42/2020), melyből 40 erdei köbméter fát lehet megvásárolni.

A 2019-es évi szociális tűzifa pályázaton Telki Önkormányzata 12 rászorulónak, 4-5 köbméter tűzifát osztott ki.

Az igények idei beérkezésének határideje 2020. október 20.-a, az igénylő rászorulói kör nagyjából ugyanaz, az idei évben 15 rászoruló jelentkezett. Több igénylő esetében nyugdíjemelés miatt, munkahely váltás miatt, a jövedelem kis mértékben nőtt, éppen annyira, hogy a jogosultság feltételéül szabott jövedelemhatárt néhány ezer forinttal átlépjék.

A jelenlegi szabályozás szerint szociális tűzifa adható annak a rászorulónak, akinek a háztartásában az egy főre jutó jövedelem nem haladja meg a mindenkori öregségi nyugdíj legkisebb összegének ( 28.500.-Ft ) 400 %-át.

A szokásos támogatotti kör megtartása érdekében javasoljuk a mindenkori öregségi nyugdíj legkisebb összegének 440%-ra ( 125.400.- Ft) illetve egyedülálló esetén 525 %-ra (149.625.-Ft-ra) történő megemelését.

A módosított feltételekkel a pályázat ismételt meghirdetését javasoljuk.

Telki, 2020. október 27.

Deltai Károly

polgármester

**Telki Községi Önkormányzat**

**Képviselő-testületének**

**…/2020.(X....) önkormányzati rendelete**

**a szociális igazgatásról és ellátásokról valamint a gyermekvédelmi**

**ellátásokról szóló 17/2017.(X.31.) Ör. számú rendelet módosításáról**

Telki község Önkormányzat képviselő-testülete a szociális igazgatásról és szociális ellátásokról szóló 1993. évi III. törvény 132.§. (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bek., 131.§ (1) bekezdésben és 151.§. (9) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13.§. (1) bekezdésének 8. pontjában meghatározott feladatkörében eljárva a következő rendeletet alkotja.

**1.§.**

A Rendelet 15. § (4) bek.-e helyébe az alábbi rendelkezés lép:

(4) A támogatás annak a rászorulónak adható, akinek a háztartásában az egy főre jutó jövedelem nem haladja meg a mindenkori öregségi nyugdíj legkisebb összegének 440 %-ban, egyedülálló esetén 525 %-át.

**2.§.**

E rendelet a kihirdetést követő napon lép hatályba.

Deltai Károly dr. Lack Mónika

polgármester jegyző